Ramón Cabrera Griñó (u Ramon Cabrera Grinyó), naixito de Tortosa (Baixo Ebro, Catalunya) o 27 d'aviento de 1806 y muerto en o exilio en Wentworth (Surrey, Reino Uniu) o 24 de mayo de 1877, estió un melitar espanyol mientres as Guerras Carlistas, a on luitó chunto con os carlistas en o Mayestrato de Teruel y en o dito Mayestrato Viello d'o País Valencián, amás d'os territorios de Catalunya amanatos a o río Ebro. Plegó dica o ran de cheneral en as filas carlistas, mandando as tropas carlistas en a suya zona d'actuación, recibindo a embotada de O Tigre d'o Mayestrato, y s'exilió en o Reino Uniu en 1849, desvinculando-se poquet a poquet d'o Carlismo, dica que en 1875 reconoixió como rei a Alifonso XII d'Espanya.